**Plán kontrolnej činnosti hlavného kontrolóra Obce Štvrtok na Ostrove na I. polrok 2014**

V súlade s ustanovením § 18f ods. 1 písm. b/ zákona o obecnom zriadení č. 369/1990 Zz. V znení neskorších zmien predkladám obecnému zastupiteľstvu vo Štvrtku na Ostrove Plán kontrolnej činnosti na obdobie 1. polroka 2014.

Kontrolná činnosť hlavného kontrolóra v I. polroku 2014 bude vykonávaná v zmysle zákona O finančnej kontrole a vnútornom audite č. 502/2001 Z.z. a v zmysle ďalších všeobecne záväzných právnych predpisov.

**Základné úlohy na I. polrok 2014:**

1. Správa o kontrolnej činnosti za rok 2013.  
2. Vypracovanie odborného stanoviska k záverečnému účtu Obce za rok 2013.  
3. Správa o kontrole vybavovania sťažností a petícií za rok 2013.

4. Stanovisko k monitorovacej správe k programovému rozpočtu za rok 2013

**Kontrolná činnosť na I. polrok 2014:**

**a/** Kontrola – inventarizácie pokladničnej hotovosti v zmysle § 29 zákona NR SR č. 431/2002 o účtovníctve v znení neskorších predpisov zmien a doplnkov:

* Pokladňa Obecného úradu
* Pokladňa dane

**b/** Kontrola došlých a odoslaných faktúr a úhrady faktúr v lehote splatnosti ku dňu previerky v prvom polroku 2014 na Obecnom úrade.

**c/** Kontrola príjmov obce so zameraním na miestne dane (daň z nehnuteľností FO a PO, daň za psa, daň za užívanie verejného priestranstva, za predajné automaty, - neplatiči) .

Okrem uvedenej kontrolnej činnosti môžu byť vykonané kontroly, o ktoré požiada obecné zastupiteľstvo a kontroly mimo plánu kontrolnej činnosti, vykonané na základe vlastného rozhodnutia a predovšetkým z dôvodu novelizácie právnych predpisov resp. iných podnetov k výkonu kontroly.

**Predložený plán kontrolnej činnosti musí byť v zmysle § 18 ods. 1b/ najneskôr 15 dní pred prerokovaním v zastupiteľstve zverejnený spôsobom obvyklým.**

V Štvrtku na Ostrove, dňa 25. 11. 2013

Ing. Nora Dohoráková